لان بيجيلي لا مبالاه وايامي بتضيع عالفاضي واقول كدا كدا خربانة ومش نافعة وكل الكلام دا وطبعا اكتئاب وغم واشوف اى حاجة اهرب بيها من الواقع قولى رد غير الصبر والاحتساب لانى كتير مش بقدر اعمله ممكن اتظاهر انى صابرة بس انا من جوايا مش راضية ونفسي بتقولى اسئلة ممكن تودينى فى داهية لو معرفتش اوقفها T__T
إحنا في الدنيا دي عشان بالظبط اللي إنتي بتشتكي منه دا ، إحنا هنا عشان "نبتلى" ، عشان ربنا يختبرنا.  وهو مش سايبك ، بالعكس ، دا عداد حسناتك بيشتغل مع كل ابتلاء.  هل هتكوني مبسوطة لو حياتك دلوقتي بقت ميسرة وسهلة ، ويوم القيامة جيتي فقيرة من الحسنات؟  وللا هتكوني مبسوطة أكتر لو حياتك دلوقتي فيها شوية صعوبة ، بس يوم القيامة معاكي جبال حسنات تخلي منزلتك في الجنة أعلى؟  الجنة طبعًا مش كده؟ يبقى نرضى عن ربنا وقضاؤه وقدره ، ونحمده على المكاره ، وهما كام سنة ونكون كلنا عنده سبحانه وتعالى ، ليجزي كل نفس بما كسبت :)  اقرأي دا : https://ask.fm/Alghazimh/answers/142050328389